**Likumprojekta „Grozījums Vispārējās izglītības likumā”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Likumprojekts „Grozījums Vispārējās izglītības likumā” (turpmāk – likumprojekts) izstrādāts, pamatojoties uz Ministru kabineta 2011.gada 4.oktobra sēdes protokollēmuma (prot. Nr.57 30.§) „Rīkojuma projekts "Par mērķdotāciju pašvaldībām - pašvaldību izglītības iestādēm - finansējuma sadalījumu"” 2.punktā doto uzdevumu, kurā Izglītības un zinātnes ministrijai (turpmāk – ministrija) tika uzdots sagatavot un noteiktā kārtībā iesniegt izskatīšanai Ministru kabinetā 2012.gada valsts budžeta projekta sagatavošanas procesā priekšlikumus par grozījumiem normatīvajā regulējumā attiecībā uz mērķdotācijas piešķiršanas mehānismu privātajām izglītības iestādēm bērnu no piecu gadu vecuma izglītošanai. Uzdevuma mērķis ir uzlabot pedagogu darba samaksas principa „Nauda seko skolēnam” īstenošanu. Likumprojekts tiek virzīts kā 2012.gada valsts budžeta likumprojekta pavadošais likumprojekts. |
| 2. | Pašreizējā situācija un problēmas | Izglītības likuma 59.panta otrā daļa nosaka, ka valsts piedalās privāto izglītības iestāžu pedagogu darba samaksas finansēšanā Ministru kabineta noteiktajā kārtībā, ja šajās izglītības iestādēs tiek īstenotas pirmsskolas izglītības programmas bērniem no piecu gadu vecuma līdz pamatizglītības ieguves uzsākšanai.  Vispārējās izglītības likuma 4.panta 3.2punkts nosaka, ka Ministru kabinets nosaka kārtību, kādā aprēķina un sadala valsts budžeta mērķdotāciju pašvaldību un privātajām izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai.  Ievērojot minēto, Ministru kabineta 2009.gada 22.decembra noteikumos Nr.1616 „Kārtība, kādā aprēķina un sadala valsts budžeta mērķdotāciju pašvaldību un privātajām izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai” (turpmāk – noteikumi Nr.1616) ir iekļauts regulējums par valsts budžeta līdzekļu no valsts budžeta mērķdotācijas piešķiršanu privātajām izglītības iestādēm, kasīsteno pirmsskolas izglītības programmas bērniem no piecu gadu vecuma.  Privāto izglītības iestāžu finansēšanu nosaka arī Ministru kabineta 2010.gada 24.augusta noteikumi Nr.806 „Kārtība, kādā valsts finansē pamatizglītības un vidējās izglītības programmas, kuras īsteno privātās izglītības iestādes”, kas nosaka kārtību, kādā valsts finansē pamatizglītības un vidējās izglītības programmas, kuras īsteno privātās izglītības iestādes, paredzot finansējumu no valsts budžeta dotācijas.  Ir izveidojusies situācija, ka privātā vispārējās izglītības iestāde valsts budžeta līdzekļus pedagogu darba samaksai par pirmsskolas izglītības programmas bērniem no piecu gadu vecuma īstenošanai saņem no valsts budžeta mērķdotācijas, kas tiek piešķirta pašvaldībai, un kuru pašvaldība piešķir privātajai izglītības iestādei. Savukārt valsts budžeta līdzekļus pedagogu, kas īsteno pamatizglītības un vidējās izglītības programmas, darba samaksai privātā vispārējās izglītības iestāde saņem no valsts budžeta dotācijas no ministrijas.  Lai privātajām izglītības iestādēm atvieglotu Izglītības likumā un Vispārējās izglītības likumā noteikto normu izpildi, par ko vairākkārt iestājusies arī Latvijas Privāto pirmsskolu biedrība, likumprojekts paredz precizēt deleģējumu Ministru kabinetam, nosakot kārtību, kādā valsts finansē pirmsskolas izglītības programmas bērniem no piecu gadu vecuma līdz pamatizglītības ieguves uzsākšanai, kuras īsteno privātās izglītības iestādes. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Likumprojekts paredz precizēt Ministru kabineta kompetenci, nosakot, ka:  1) Ministru kabinets nosaka kārtību, kādā aprēķina un sadala valsts budžeta mērķdotāciju pašvaldību izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai;  2) Ministru kabinets nosaka kārtību, kādā valsts finansē pirmsskolas izglītības programmas bērniem no piecu gadu vecuma līdz pamatizglītības ieguves uzsākšanai, kuras īsteno privātās izglītības iestādes. |
| 5. | Projekta izstrādē iesaistītās institūcijas | Ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība netika nodrošināta, jo noteikumu projekts neierobežo un nesašaurina nevienas personu grupas vai indivīda tiesības, kā arī nenosaka pienākumus sabiedrībai. |
| 7. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa | 2011./2012.mācību gadā valstī ir 29 privātās vispārējās izglītības iestādes, kas saņem valsts budžeta dotāciju pedagogu darba samaksai un valsts sociālās apdrošināšanas obligātajām iemaksām un 71 privātā izglītības iestāde, kas saņem valsts mērķdotāciju bērnu no piecu gadu vecuma izglītošanā nodarbināto pedagogu darba samaksai un valsts sociālās apdrošināšanas obligātajām iemaksām. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Gatavojot priekšlikumus likumprojektam par valsts budžetu 2012.gadam, ir nepieciešams palielināt piecgadīgo un sešgadīgo bērnu apmācībā nodarbināto pedagogu darba samaksai paredzēto valsts budžeta dotācijas apmēru, vienlaikus samazinot valsts budžeta mērķdotācijas apmēru.  Likumprojekta izpildei nav nepieciešams papildu finansējums, proti, likumprojekts īstenojams pedagogu darba samaksai piešķirtā finansējuma ietvaros. |
| 4. | Tiesiskā regulējuma nefinansiālā ietekme | Tiks atvieglota finanšu līdzekļu pedagogu darba samaksai uzskaite privātajām izglītības iestādēm un tiks samazināts administratīvais slogs. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2011.gads** | | Turpmākie trīs gadi (tūkst. latu) | | |
| **2012.** | **2013.** | **2014.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2011) gadu | Izmaiņas, salīdzinot ar kārtējo (2011) gadu | Izmaiņas, salīdzinot ar kārtējo (2011) gadu |
| 1 | 2 | 3 | 4 | 5 | 6 |
| **1. Budžeta ieņēmumi:** |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| **2. Budžeta izdevumi:** |  |  |  |  |  |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| **3. Finansiālā ietekme:** |  |  |  |  |  |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X |  |  |  |  |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Gatavojot priekšlikumus likumprojektam par valsts budžetu 2012.gadam, ir nepieciešams palielināt piecgadīgo un sešgadīgo bērnu apmācībā nodarbināto pedagogu darba samaksai paredzēto valsts budžeta dotācijas apmēru, vienlaikus samazinot valsts budžeta mērķdotācijas apmēru. Likumprojekta izpildei nav nepieciešams papildu finansējums, proti, likumprojekts īstenojams pedagogu darba samaksai piešķirtā finansējuma ietvaros.  Sagatavojot likumprojektu par valsts budžetu 2012.gadam, tiks veikta apropriācijas pārdale 278 460 latu apmērā no 62.resora „Mērķdotācija pašvaldībām” programmas 10.00.00 „Mērķdotācijas pašvaldībām – pašvaldību izglītības iestādēs piecgadīgo un sešgadīgo bērnu apmācībā nodarbināto pedagogu darba samaksai un valsts sociālās apdrošināšanas obligātajām iemaksām” uz ministrijas budžeta apakšprogrammu 01.05.00 „Dotācija privātajām mācību iestādēm”.  Aprēķins, kas pamato pārdalāmā finansējuma 278 460 latu apmēru, veikts pamatojoties uz noteikumos Nr.1616 noteikto kārtību.  2011./2012.mācību gadā, saskaņā ar pašvaldību apstiprināto informāciju Valsts izglītības informācijas sistēmā, privātajās izglītības iestādēs mācās 930 bērni no piecu gadu vecuma līdz pamatizglītības ieguvei (pilsētās – 727 t.sk. 2 bērni mācās pēc speciālās izglītības programmas un novados – 203 bērni).  1. Aprēķināts normētais skolēnu skaits, piemērojot koeficientus:  2\*0,75\*1,6 = 3 bērni  725\*0,75 = 544 bērni  203\*0,75 = 153 bērni  2. Aprēķināts likmju skaits:  (3+544)/10,2 (bērnu skaita attiecība pret vienu pedagoga mēneša darba algas likmi pilsētās ir 10,2 : 1) = 54 likmes  153/8 (bērnu skaita attiecība pret vienu pedagoga mēneša darba algas likmi novados ir 8 : 1) = 19 likmes  Kopā: 54+19 = 73 likmes  3. Aprēķināts algas fonds vienam mēnesim:  73\*255 (zemākā pedagoga mēneša darba algas likme pedagogam ar darba stāžu lielāku par 10 gadiem) \*0,45% (papildus pedagogu pienākumu nodrošināšanai)\*24,09 % (VSAOI) = **23 205 Ls**  4. Nepieciešamais dotācijas apmērs pedagogu darba samaksai 2012. gadam = 23 205\*12 = **278 460 Ls**  Likumprojekts 2012.gadā un turpmākajos gados tiks īstenots ministrijas esošo valsts budžeta līdzekļu ietvaros. | | | | |

|  |  |  |
| --- | --- | --- |
| IV. Tiesību akta projekta ietekme uz spēkā esošo tiesību normu sistēmu | | |
| 1. | Nepieciešamie saistītie tiesību aktu projekti | 1. Jāizdara grozījumi Ministru kabineta 2009.gada 22.decembra noteikumos Nr.1616 „Kārtība, kādā aprēķina un sadala valsts budžeta mērķdotāciju pašvaldību un privātajām izglītības iestādēm bērnu no piecu gadu vecuma izglītošanā nodarbināto pirmsskolas izglītības pedagogu darba samaksai un pašvaldību vispārējās pamatizglītības un vispārējās vidējās izglītības iestāžu pedagogu darba samaksai”, svītrojot normas, kas attiecas uz valsts budžeta mērķdotācijas aprēķināšanu un sadali privātajām izglītības iestādēm.  2. Jāizdod Ministru kabineta noteikumi par kārtību, kādā valsts finansē pamatizglītības un vidējās izglītības programmas, kā arī pirmsskolas izglītības programmas bērniem no piecu gadu vecuma līdz pamatizglītības ieguves uzsākšanai, kuras īsteno privātās izglītības iestādes.  Atbildīga par minēto noteikumu izstrādi ir ministrija. Minētie noteikumu projekti ir izstrādāti. |
| 2. | Cita informācija | Šīs anotācijas sadaļas 1.punktā minētie noteikumu projekti tiks virzīti izskatīšanai Ministru kabineta sēdē pēc likumprojekta pieņemšanas Saeimā. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un šīs līdzdalības rezultāti |
| Projekts šo jomu neskar |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Ministrija un privātās izglītības iestādes. |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide. | Normatīvā akta izpilde tiks nodrošināta esošo institūciju ietvaros. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija. | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija. | Projekts šo jomu neskar. |
| 6. | Cita informācija. | Nav. |

Iesniedzējs:Izglītības un zinātnes ministrs R.Ķīlis

Vizē: Valsts sekretārs M.Gruškevics

14.11.2011 10:29

1 492

A.Koleda, 67047841

alise.koleda@izm.gov.lv